กินมาตั้งแต่เด็กๆแล้วร้านนี้ ร้านอินเตอร์เป็นร้านอาหารตามสั่งติดแอร์ที่อยู่คู่เด็กสยามมานาน ตอนเด็กๆชอบไปนั่งชั้นสองเพราะว่าเป็นกระจก มองลงมาเล็งสาวๆได้ตล๊อดๆ สมัยก่อนเรียกว่า "หอดูดาว" ฮ่าๆ

วันนี้กลับไปกินอีกครั้ง รสชาดยังเหมือนเดิมคือ พอทานได้ ได้มาตรฐานแต่คงไม่ถึงกับต้องดั้นด้นมากินอะไร อาหารเป็นอาหารตามสั่งที่มีเมนูเด็ดคือ ผัดไท ราดหน้าเนื้อสับไข่ดิบ เป็นต้น ชอบที่อาหารถูกดีครับ เมนูอาจจะดูเก่าๆไปหน่อย ให้กับข้าวน้อยไปนิด แต่รวมๆแล้วก็โอเคเลย ที่สำคัญคือมีที่นั่งและติดแอร์อยู่กลางสยาม!